== Forskning ==
Michael Hviid Jacobsens [[forskning]] beskæftiger sig med mange forskellige [[Sociologisk teori|teoretiske]] og empiriske problemstillinger og omhandler bl.a. [[samfundsteori]], dødens sociologi, kriminalitet, [[socialpsykologi]], [[Følelse (emotion)|følelser]], [[etik]], [[etnografi]] og [[Kvalitativ metode|kvalitative metoder]], [[Metafor|metaforer]] og poetisk sociologi samt [[Utopi|utopier]]. Han har som [[forfatter]], [[redaktør]] og medredaktør nu udgivet mere end 60 [[Bog|bøger]] på [[Dansk (sprog)|dansk]] og [[Engelsk (sprog)|engelsk]], og bogen ''What Use Is Sociology?'' skrevet med [[Zygmunt Bauman]] og [[Keith Tester]] er nu oversat til mere end ti sprog. Han har desuden udgivet en lang række [[Videnskabelig artikel|videnskabelige artikler]] og [[Antologi|bogkapitler]]. Michael Hviid Jacobsen har fungeret som redaktør ved en række [[Videnskabeligt tidsskrift|videnskabelige tidsskrifter]], herunder [[Sociologiske Arbejdspapirer]], [[Dansk Sociologi]] og [[Acta Sociologica]],<ref>{{kilde | url = http://vbn.aau.dk/da/persons/pp_e848b1bf-ba53-4df7-bee4-9d1dca389e65/activities.html | titel = Michael Hviid Jacobsen : Aktiviteter | hentet = 10. maj 2022 | publisher = Aalborg Universitet}} </ref> ligesom han er redaktør for bogserier ved bl.a. [[Hans Reitzels Forlag]] og [[Syddansk Universitetsforlag]].
Levende_personer Personbillede_savnes